Likumprojekts

**Par nekustamā īpašuma Augusta Deglava ielā 25A, Rīgā, daļas atsavināšanu sabiedrības vajadzībām ­– Austrumu maģistrāles posma no Ieriķu ielas līdz Vietalvas ielai izbūves nodrošināšanai**

**1. pants.** (1) Atsavināt sabiedrības vajadzībām – Austrumu maģistrāles posma no Ieriķu ielas līdz Vietalvas ielai izbūves nodrošināšanai – nekustamā īpašuma Augusta Deglava ielā 25A, Rīgā (kadastra Nr. 0100 071 2687, reģistrēts Rīgas pilsētas zemesgrāmatas nodalījumā Nr. 100000494129), daļu –šķūni (kadastra apzīmējums 0100 071 0123 006) un zemesgabala (kadastra apzīmējums 0100 071 2687) daļu 250 m2 platībā, kas sastāv no divām atsevišķām zemes vienībām 189 m2 un 61 m2 platībā.

(2) Šā panta pirmajā daļā minētā zemesgabala atsavināmās daļas robežas attēlotas šā likuma [pielikumā](http://likumi.lv/doc.php?id=238173&search=on#piel1).

**2. pants**. Šā likuma 1. panta pirmajā daļā minētais nekustamais īpašums atsavināms Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.

**3. pants.** Rīgas pilsētas pašvaldība šā likuma [1. panta](http://likumi.lv/doc.php?id=263454&search=on#p1) pirmajā daļā minēto nekustamo īpašumu normatīvajos aktos noteiktajā kārtībā nostiprina zemesgrāmatā uz Rīgas pilsētas pašvaldības vārda.

Likums stājas spēkā nākamajā dienā pēc tā izsludināšanas.

Vides aizsardzības un

reģionālās attīstības ministrs

Kaspars Gerhards